《恭和御制以节近嘉平时雪骤应诗》
宋代·慕容彦逢

翳翳同云结晚阴，六花宵降耸瑶林。一犁共庆农畴足，四海安知帝力深。

阳位涓成初奠玉，真祠昭谢正斋心。况当节纪嘉平近，时雪时旸自溥临。

作者简介：（1067—1117）常州宜兴人，字淑遇，一作叔遇。哲宗元祐三年进士。复中绍圣二年弘词科。累迁太学博士。徽宗朝，除秘书省校书郎，三迁至左司谏，又擢中书舍人、尚书兵部侍郎，颇受知徽宗。为蔡京排挤，出知汝州。政和元年召还，官至刑部尚书。性嗜学，博通经史诸子，词章雅丽简古，挥笔立就，一时典册，多出其手。卒谥文友。有《摛文堂集》。